די. ג'יי. קנדי

דייוויד ג'ון קנדי (באנגלית: David John Kennedy) הוא כדורסלן אמריקאי המשחק בקבוצת הפועל גליל עליון בעמדת הקלע והסמול פורוורד.

קריירה 
קנדי החל את הקריירה בשנת 2010 באוניברסיטת סנט ג'ון בניו יורק, ורשם ממוצעים של כ-7.8 נקודות וכ-5.8 ריבאונדים למשחק.

בשנת 2011, שיחק בכל משחקי הקבוצה ורשם ממצועים של כ-13 נקודות וכ-6.6 ריבאונדים למשחק.

בעונת 2011/2012, לא נבחר בדראפט ה-NBA והצטרף אל קבוצת אירי בייהוקס מליגת הפיתוח של ה-NBA.

בחודש אפריל 2012, חתם בקבוצת קליבלנד קאבלירס עד לסיום העונה ושיחק במדיה גם בליגת הקיץ של ה-NBA.

בחודש יולי 2012, עבר בטרייד אל קבוצת ממפיס גריזליס ולאחר שלא שיחק במדיה אף לא משחק אחד, נרכש על ידי קבוצת אירי בייהוקס.

בחודש מרץ 2013, עבר בטרייד אל קבוצת ריו גראנדה ואלי וייפרס וזכה איתה באליפות.

בחודש יולי 2013, שיחק במדי מיאמי היט במסגרת ליגת הקיץ של ה-NBA.

בחודש ספטמבר 2013, חתם קבוצת דאלאס מאבריקס, שוחרר ממנה חודש לאחר מכן וחתם בקבוצת גראבלין מליגת העל הצרפתית.

בחודש ינואר 2014, חתם בקבוצת הפועל חולון מליגת העל הישראלית עד לסיום העונה.

בחודש יולי 2014, שיחק במדי מינסוטה טימברוולבס במסגרת ליגת הקיץ של ה-NBA ובחודש ספטמבר חתם בקבוצת קרסני אוקטיבר מליגת ה-VTB.

בחודש דצמבר 2014, חתם בקבוצת ריזן לודוויגסבורג מליגת העל הגרמנית.

בחודש אוגוסט 2015, חתם לעונה בקבוצת יניסיי קרסנויארסק מליגת ה-VTB והיורופקאפ ורשם ממוצעים של כ-14.9 נקודות וכ-7.4 ריבאונדים למשחק.

בחודש ספטמבר 2016, חתם בקבוצת דנוור נאגטס, אך שוחרר ממנה לאחר כחודש וחתם בקבוצת גואנגג'ואו לונג ליונס מליגת העל הסינית.

בחודש מרץ 2017, חתם עד לסיום העונה בקבוצת ריזן לודוויגסבורג מליגת העל הגרמנית.

בחודש אוגוסט 2017, חתם בקבוצת פינאר קרשיאקה מליגת העל הטורקית, איתה שיחק במסגרת ליגת האלופות והיה לקלע המוביל של הקבוצה במסגרת זאת.

בחודש ספטמבר 2018, חתם בקבוצת מלבורן יונייטד מליגת ה-NBL.

בחודש מרץ 2019, חתם בקבוצת רייר ונציה מליגת העל האיטלקית וזכה איתה באליפות.

בחודש ספטמבר 2019, חזר לקדנציה שנייה בקבוצת פינאר קרשיאקה כמחליף לטוני קרוקר ורשם ממוצעים של כ-9.9 נקודות וכ-6.2 ריבאונדים למשחק.

בחודש ספטמבר 2021, חתם בקבוצת פרומיתיי מהסופרליגה האוקראינית ועזב אותה לאחר הפלישה הרוסית לאוקראינה.

בחודש מרץ 2022, חתם בקבוצת הפועל גליל עליון מליגת העל הישראלית.

קישורים חיצוניים

הערות שוליים 

שחקני NBA שלא נבחרו בדראפט
כדורסלני אוניברסיטת סנט ג'ון בניו יורק
כדורסלני ריו גראנדה ואלי וייפרס
כדורסלני ריזן לודוויגסבורג
כדורסלני ונציה
כדורסלני מלבורן יונייטד
כדורסלני פינאר קרשיאקה
כדורסלני הפועל חולון
כדורסלני גואנגג'ואו לונג ליונס
כדורסלני קליבלנד קאבלירס
כדורסלני יניסיי קרסנויארסק
כדורסלני הפועל גליל עליון
כדורסלנים אמריקאים
כדורסלני לייקלנד מג'יק
פנסילבניה: כדורסלנים
אמריקאים שנולדו ב-1989